OpenLLM-France/wikimedia huggingface dataset:
# They Cloned Tyrone

They Cloned Tyrone és una pel·lícula de misteri còmic de ciència-ficció estatunidenca del 2023 dirigida per Juel Taylor, en el seu debut com a director de llargmetratges, a partir d'un guió que va escriure amb Tony Rettenmaier. És protagonitzada per John Boyega, Teyonah Parris i Jamie Foxx (que també n'és productor) com un improbable trio que descobreix una conspiració de clonació del govern a l'ombra. David Alan Grier i Kiefer Sutherland també apareixen en papers secundaris. S'ha subtitulat al català.
They Cloned Tyrone es va estrenar a l'American Black Film Festival el 14 de juny de 2023. Es va estrenar en una selecció de cinemes el 14 de juliol, abans d'incorporar-se al catàleg de Netflix el 21 de juliol. La pel·lícula va rebre crítiques positives.
Els subtítols en català van ser obra de Maria Romero Soronellas, que va guanyar la categoria dels XII premis ATRAE a la millor subtitulació en català per a cinema, TV, DVD o plataforma en línia.

## Referències

* ↑ Kroll, Justin. «Brian Tyree Henry to Star in They Cloned Tyrone for Macro (EXCLUSIVE)» (en anglès americà). Variety, 20-02-2019. [Consulta: 10 maig 2023].
* ↑ N'Duka, Amanda. «Jamie Foxx & CandymanPlantilla:'s Teyonah Parris Join John Boyega In They Cloned Tyrone» (en anglès americà). Deadline Hollywood, 02-09-2020. [Consulta: 10 maig 2023].
* ↑ «They Cloned Tyrone». Goita què fan, ara!. [Consulta: 18 setembre 2024].
* ↑ «Wednesday, June 14 – American Black Film Festival Miami». abff.com, 08-06-2023. [Consulta: 22 juliol 2023].
* ↑ Flam, Charna. «John Boyega, Teyonah Parris and Jamie Foxx's Conspiracy Caper They Cloned Tyrone to Open American Black Film Festival (EXCLUSIVE)». Variety, 06-04-2023. [Consulta: 7 abril 2023].
* ↑ «They Cloned Tyrone | Official Website | July 14, 2023». They Cloned Tyrone | Official Website | July 14, 2023. [Consulta: 12 juliol 2023].
* ↑ «Everything You Need to Know About 'They Cloned Tyrone'». Netflix Tudum. [Consulta: 12 juliol 2023].
* ↑ Daniels, Robert «'They Cloned Tyrone' Review: There's Only One John Boyega» (en anglès). The New York Times, 20-07-2023.
* ↑ «Finalistas - Premios ATRAE» (en castellà). ATRAE. [Consulta: 21 setembre 2024].
# Frederick Kelly (remer)

Frederick Septimus Kelly DSC (Sydney, Austràlia, 29 de maig de 1881 – Beaucourt-sur-l'Ancre, 13 de novembre de 1916) va ser un músic i compositor australià i britànic. Durant els seus anys d'universitat fou remer que va competir a començaments del segle xx. Morí al camp de batalla durant la Primera Guerra Mundial.

## Biografia

Kelly nasqué a Sydney, fruit del matrimoni entre Thomas Herbert Kelly, un tractant de llana d'origen irlandès, i l'australiana Mary Anne. Kelly estudià secundària a Sydney, per després ser enviat a Anglaterra, a l'Eton College, on va començar a destacar en rem. Una beca li va permetre estudiar al Balliol College de la Universitat d'Oxford.
Disputà la regata Oxford-Cambridge de 1903, que perdé. En deixar Oxford el 1903 passà a remar pel Leander Club i fou membre de la tripulació que guanyà la Grand Challenge Cup de la Henley Royal Regatta el 1903, 1904 i 1905 i la Stewards Challenge Cup de 1906. El 1905 també guanyà la Diamond sculls.
El 1908 disputà els Jocs Olímpics de Londres, on guanyà la medalla d'or en la prova del vuit amb timoner del programa de rem.
En acabar els estudis a Oxford començà els de piano al Conservatori Hoch de Frankfurt sota la batuta d'Iwan Knorr. Una vegada finalitzats aquests tornà a Londres, on exercí com a assessor de la Classical Concert Society i va utilitzar la seva influència en favor del reconeixement dels compositors moderns. El 1911 va visitar Sydney, on va fer alguns concerts, i el 1912 va participar en concerts de música de cambra a Londres. Treballà junt a Pau Casals, i va ajudar a organitzar un concert a Londres de Maurice Ravel.
Amb l'esclat de la Primera Guerra Mundial el 1914, Kelly fou destinat a la Royal Naval Reserve junt als seus amics Rupert Brooke i William Denis Browne. Kelly va ser ferit dues vegades a Gal·lípoli i fou condecorat amb la Creu del Servei Distingit. Obtingué el grau de tinent comandant. Posteriorment morí a Beaucourt-sur-l'Ancre sota el foc de metralladora alemany en els darrers dies de la batalla del Somme. Fou enterrat al cementiri britànic de Martinsart.

## Referències

* 1 2 «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 22 abril 2016].
* ↑ «Frederick Kelly Olympic Results». sports-reference.com. Arxivat de l'original el 1 d’agost 2015. [Consulta: 22 abril 2016].
* ↑ Kelly, Frederick Septimus, Commonwealth War Graves Commission, Retrieved 19 agost 2008
# Robert Kennedy (jugador d'hoquei)

Robert Lindsay Kennedy (Edenderry, Lisburn, 31 de juliol de 1880 – Winnipeg, Manitoba, Canadà, 22 d'abril de 1963) va ser un jugador d'hoquei sobre herba irlandès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de plata en la competició d'hoquei sobre herbal, com a membre de l'equip irlandès.

## Referències

* ↑ «Robert Kennedy Olympic Results». sports-reference.com. Arxivat de l'original el 26 d’octubre 2012. [Consulta: 15 novembre 2015].
# Con Leahy

Cornelius "Con" Leahy (Charleville, Irlanda, 27 d'abril de 1876 – Nova York, 18 de novembre de 1921) va ser un atleta irlandès que va destacar en el salt de llargada, triple salt i salt d'alçada que va competir a començaments del segle xx. Va competir pel Regne Unit, en ser no ser Irlanda encara un país independent.
Leahy pertanyia a una família nombrosa en què els seus sis germans també practicaven esport. El seu germà Patrick guanyà dues medalles als Jocs Olímpics de 1900. Un altre germà, Timothy, també saltà en competicions.
El 1906 va prendre part en els Jocs Intercalats d'Atenes, on guanyà la medalla d'or en salt d'alçada i la de plata en triple salt. El 1908, als Jocs Olímpics de Londres, guanyà la medalla de plata en la competició del salt d'alçada del programa d'atletime, amb un millor salt de 1m 88cm, i que compartí amb Georges André i István Somodi.

## Referències

* ↑ «Pat Leahy Olympic Results». sports-reference.com. Arxivat de l'original el 11 de juny 2009. [Consulta: 9 setembre 2015].
* 1 2 «Con Leahy Olympic Results». sports-reference.com. Arxivat de l'original el 25 de setembre 2015. [Consulta: 8 desembre 2015].
# Alexander McCulloch

Alexander McCulloch (Melbourne, Austràlia, 25 d'octubre de 1887 – Henley-on-Thames, Oxfordshire, 5 de setembre de 1951) va ser un remer anglès que va competir a començaments del segle xx.
Fill de George McCulloch, nasqué a Austràlia, on el seu pare s'havia traslladat per fer fortuna a les mines de Broken Hill. El 1891 la família tornà a Anglaterra i es van establir a Londres. McCulloch estudià al Winchester College, on va iniciar-se en el rem de la mà del Winchester College Boating Club (WCBC). Posteriorment passà per la Universitat d'Oxford. El 1907 va competir contra William Darell a la Diamond Sculls de la Henley Royal Regatta. El 1908 remà amb l'equip d'Oxford a la regata Oxford-Cambridge i com a membre del Leander Club va guanyar el Diamond Sculls a Henley, superant Athol Alexander Stuart. Aquests èxits li van valer ser seleccionat per prendre part en la prova de scull individual dels Jocs Olímpics de Londres, on guanyà la medalla de plata. El 1912 tornà a disputar la Diamond Challenge Sculls, on perdé contra Eric Powell.

## Referències

* ↑ «Henley Royal Regatta Results of Final Races 1839-1939». Arxivat de l'original el 2012-03-09. [Consulta: 22 març 2016].
* ↑ «Alexander McCulloch Olympic Results». sports-reference.com. Arxivat de l'original el 2011-08-27. [Consulta: 22 març 2016].
# Henry Murphy

Harold Lawson "Henry" Murphy (Dublín, 12 de desembre de 1882 – Notting Hill, Londres, 5 de gener de 1942) va ser un jugador d'hoquei sobre herba irlandès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de plata en la competició d'hoquei sobre herbal, com a membre de l'equip irlandès.

## Referències

* ↑ «Henry Murphy Olympic Results». sports-reference.com. Arxivat de l'original el 5 de novembre 2012. [Consulta: 15 novembre 2015].
# Ronald Sanderson

Ronald Harcourt Sanderson (Uckfield, Sussex, 11 de desembre de 1876 – Gommecourt, Pas-de-Calais, França, 17 d'abril de 1918) va ser un remer anglès que va competir a cavall del segle xix i el segle xx. Morí al camp de batalla durant la Primera Guerra Mundial.
Nascut a Uckfield, Sussex, estudià a la Harrow School i al Trinity College de la Universitat de Cambridge. Guanyà les edicions de 1899 i 1900 de la regata Oxford-Cambridge. El 1908 disputà els Jocs Olímpics de Londres, on guanyà la medalla d'or en la prova del vuit amb timoner del programa de rem.
El 1900 s'incorporà a la Royal Horse Artillery i va servir com a sotstinent a la Segona Guerra Bòer. El 1902 fou ascendit a tinent.
Durant la Primera Guerra Mundial va servir al Royal Field Artillery. Fou reconegut com a cavaller i rebé la Legió d'Honor. Era tinent coronel quan fou mort al camp de batalla prop d'Ieper. Fou enterrat al proper Cementi militar de Lijssenthoek i a la catedral de Ripon hi té un memorial.

## Referències

* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 31 gener 2016].
* ↑ «Ronald Sanderson Olympic Results». sports-reference.com. Arxivat de l'original el 4 de setembre 2011. [Consulta: 31 gener 2016].
* ↑ The London Gazette: no. 27196. p. 3335. 25 maig 1900.
* ↑ The London Gazette: no. 27431. p. 3013. 6 maig 1902.
* ↑ Sanderson, R H, Commonwealth War Graves Commission, Consulta 19 agost 2008
# James Slim

John Percival Slim (Wednesbury, West Midlands, 1885 - Wandsworth, Londres, 14 de març de 1966) va ser un lluitador anglès que va competir a primers del segle xx.
El 1908 va disputar els Jocs Olímpics de Londres, on guanyà la medalla de plata de la categoria del pes ploma de lluita lliure, després de perdre la final contra l'estatunidenc George Dole.

## Referències

* ↑ «John Slim Olympic Results». sports-reference.com. Arxivat de l'original el 5 de novembre 2012. [Consulta: 29 novembre 2015].
# Bertrand Turnbull

Bertrand Turnbull (Cardiff, 19 d'abril de 1887 – Cardiff, 17 de novembre de 1943) va ser un jugador d'hoquei sobre herba i de criquet gal·lès que va competir a principis del segle xx. Era cosí del també jugador d'hoquei sobre herba Philip Turnbull.
El 1908 va prendre part en els Jocs Olímpics de Londres, on va guanyar la medalla de bronze en la competició d'hoquei sobre herbal, com a membre de l'equip gal·lès.
El 1911 jugà un partit de criquet de la categoria first-class amb el Gloucestershire County Cricket Club contra el Cambridge University Cricket Club.

## Referències

* 1 2 «Bertrand Turnbull Olympic Results». sports-reference.com. Arxivat de l'original el 19 de maig 2011. [Consulta: 15 novembre 2015].
* ↑ «Player profile: Bertrand Turnbull». CricketArchive. [Consulta: 15 febrer 2013].
# Emil Voigt (atleta)

Emil Robert Voigt (Manchester, 31 de gener de 1883 – Auckland, Nova Zelanda, 16 d'octubre de 1973) va ser un atleta anglès que va competir a primers del segle xx.
Fill d'una família d'origen alemany, Voigt guanyà el campionat de l'AAA de 1908 de les 4 milles. Això el convertí en un dels principals favorits en la victòria de la cursa de les cinc milles dels Jocs Olímpics de Londres de 1908. Voigt, guanyà fàcilment la cursa, i es va convertir en el segon i darrer vencedor d'aquesta cursa, ja que als Jocs de 1912 la prova fou substituïda pels 5000 i 10000 metres.
Després de guanyar tres títols més de l'AAA, el 1909 i 1910, així com nombroses curses al Regne Unit i Europa, el 1911 emigrà a Austràlia. Allà continuà guanyant curses durant els tres anys en què encara va córrer abans no decidís retirar-se de l'atletisme el 1914 per culpa de l'esclat de la Primera Guerra Mundial.
El 1936 tornà a Anglaterra, però finalment es retirà a Auckland, Nova Zelanda, el 1948, on va morir als 90 anys.

## Referències

* ↑ British Athletics Championships 1876-1914
* 1 2 3 «Emil Voigt Olympic Results». sports-reference.com. Arxivat de l'original el 3 de febrer 2012. [Consulta: 23 novembre 2015].
# Hugh Walker

Hugh Stewart Walker (Gavinton, Scottish Borders, 1 de febrer de 1888 – Nigg, Highland, 29 d'octubre de 1958) va ser un jugador d'hoquei sobre herba escocès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de bronze en la competició d'hoquei sobre herbal, com a membre de l'equip escocès.

## Referències

* ↑ «Hugh Walker Olympic Results». sports-reference.com. Arxivat de l'original el 3 de febrer 2013. [Consulta: 15 novembre 2015].
# William Webb

William "Wally" Webb (19 de novembre de 1882 - ?) va ser un boxejador britànic que va competir a principis del segle xx.
El 1908 va prendre part en els Jocs Olímpics de Londres, on guanyà la medalla de bronze de la categoria del pes gall, en perdre en semifinals contra John Condon.

## Referències

* ↑ «Wally Webb Olympic Results». sports-reference.com. Arxivat de l'original el 7 de setembre 2011. [Consulta: 4 novembre 2015].
# James Williams

James Ralph Williams (Penarth, Bro Morgannwg, 28 de juliol de 1878 – Cardiff, 21 de desembre de 1929) va ser un jugador d'hoquei sobre herba gal·lès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de bronze en la competició d'hoquei sobre herbal, com a membre de l'equip gal·lès.

## Referències

* ↑ «Ralph Williams Olympic Results». sports-reference.com. Arxivat de l'original el 4 de setembre 2011. [Consulta: 15 novembre 2015].
# Criptocrom

Els criptocroms (del grec κρυπτό χρώμα, color ocult) són una classe de flavoproteïnes sensibles a la regió del blau que es troben en animals i plantes. Els criptocroms estan implicats en els ritmes circadiaris d'animals i plantes i en la sensibilitat als camps magnètics en moltes espècies.
Els dos gens Cry1 i Cry2 codifiquen per les dues proteïnes del criptocrom CRY1 i CRY2. En els insectes i les plantes, CRY1 regula el rellotge circadiari en la forma dependent de la llum, mentre que en els mamífers, CRY1 i CRY2 actuen com inhibidors independents de la llum dels components CLOCK-BMAL1 del rellotge circadiari. En les plantes la fotorecepció de la llum en el blau es pot fer servir per als senyals de desenvolupament en cua.

## Descobriment

Encara que ja Charles Darwin va documentar respostes al blau fins a la dècada de 1980 no se'n va identificar el pigment responsable. Es va fer en la planta model Arabidopsis thaliana. El 1996 i 1998, els homòlegs Cry es van identificar en Drosophila i ratolí, respectivament.

## Funció

Els criptocroms (CRY1,CRY2) són evolutivament antics i existeixen en tots els regnes de la vida.
* Fototropisme en les plantes que dirigeix el creixement cap a la font de llum en resposta a la llum blava.
* Captura de llum amb fotorecepció i fototransducció.
* Ritme circadiari, El desembre de 2011 es va publicar a Nature que els criptocroms, que regulen el ritme circadiari, també interaccionen amb els interruptors del metabolisme que són el blanc de certs medicaments antiinflamatoris i obren la porta a la creació de nous fàrmacs que es dirigeixin als criptocroms per al tractament de l'asma, l'al·lèrgia i l'artritis.
* Magnetorecepció per exemple es troben criptocroms en els ulls dels ocells que els permeten orientar-se en les migracions.

## Referències

* ↑ Klarsfeld, Andre; Sebastien Malpel, Christine Michard-Vanhee, Marie Picot, Elisabeth Chelot, Francois Rouyer «Novel features of chryptochrome-mediated photoreception in the brain circadian clock of Drosphila.». Journal of Neuroscience, 24, 6, febrer 2004, pàg. 1468–1477. DOI: 10.1523/JNEUROSCI.3661-03.2004.
* ↑ Science Daily
* ↑ Heyers, Dominik; Martina Manns, Harald Luksch, Onur Güntürkün, Henrik Mouritsen «A visual pathway links brain structures active during magnetic compass orientation in migratory birds». PLos ONE, 2, 9, setembre 2007, pàg. e937. DOI: 10.1371/journal.pone.0000937.

## Enllaços externs

* «Criptocrom» (en anglès). Medical Subject Headings.
* Cryptochrome circadian clock in Monarch Butterflies Arxivat 2011-11-21 a Wayback Machine., by Steven M. Reppert, Department of Neurobiology, University of Massachusetts
* Cryptochrome and Magnetic Sensing, Theoretical and Computational Biophysics Group at the University of Illinois at Urbana-Champaign
* 2IJG at the Protein Data Bank; 3-D structure of Arabidopsis cryptochrome 3, obtained by X-ray crystallography.
* Animated model of Murine circadian pathway, including role of Cry
# Willy Düskow

Wilhelm "Willy" Düskow va ser un remer alemany que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla de bronze en la prova de dos sense timoner del programa de rem, junt a Martin Stahnke.

## Referències

* ↑ «Willy Düskow Profile». www.databaseolympics.com. [Consulta: 20 agost 2014].
* ↑ John Nauright. Sports around the World: History, Culture, and Practice [4 volumes]. ABC-CLIO, 6 abril 2012, p. 133. ISBN 978-1-59884-301-9.
* ↑ «Deutsche Meisterschaften im Zweier ohne Steuermann». German. www.rrk-online.de. [Consulta: 20 agost 2014].
* ↑ «Willy Düskow Profile». www.sports-reference.com. Arxivat de l'original el 18 de desembre 2012. [Consulta: 20 agost 2014].
# Oscar Dessomville

Oscar Charles Dessomville (Gant, Flandes Oriental, 19 d'agost de 1876 – Gant, 30 d'agost de 1938) va ser un remer belga que va competir cavall del segle xix i el segle xx.
El 1900 va prendre part en els Jocs Olímpics de París, on guanyà una medalla de plata en la prova de vuit amb timoner com a membre de l'equip Royal Club Nautique de Gand. Vuit anys més tard, als Jocs Olímpics de Londres, repetí medalla en la mateixa prova.

## Referències

* 1 2 «Oscar de Somville Olympic Results». sports-reference.com. Arxivat de l'original el 14 de desembre 2012. [Consulta: 20 setembre 2015].
# Oscar Taelman

Oscar Joseph Taelman (Gant, Flandes Oriental, 5 d'octubre de 1877 – Gant, 23 d'octubre de 1945) va ser un remer belga que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla de plata en la competició del vuit amb timoner del programa de rem.

## Referències

* ↑ «Oscar Taelman Olympic Results». sports-reference.com. Arxivat de l'original el 14 de desembre 2012. [Consulta: 6 desembre 2015].
# François Vergucht

François Vergucht (1887 – ?) va ser un remer belga que va competir a començaments del segle xx. El 1908 va prendre part en els Jocs Olímpics de Londres, on guanyà la medalla de plata en la competició del vuit amb timoner del programa de rem.

## Referències

* ↑ «François Vergucht Olympic Results». sports-reference.com. Arxivat de l'original el 27 de setembre 2015. [Consulta: 6 desembre 2015].
# Joseph Werbrouck

Joseph Werbrouck (10 de gener de 1882 – 3 de juny de 1974) va ser un ciclista belga que va prendre part en els Jocs Olímpics d'Estiu de Londres de 1908. Guanyà la medalla de bronze aen la cursa dels 20 quilòmetres, rere Clarence Kingsbury i Benjamin Jones. També va disputar la cursa de les 660 iardes, on quedanà eliminat en primera ronda.

## Referències

* ↑ «Olympedia – Joseph Werbrouck». [Consulta: 6 agost 2024].

## Enllaços externs

* Fitxa de Joseph Werbrouck a sitiodeciclismo.net
# Walter Andrews

Walter Andrews (Estats Units d'Amèrica, 8 de febrer de 1881 - Pinellas Park, abril 1954) va ser un ciclista canadenc, que va prendre part en els Jocs Olímpics de 1908.
Va guanyar la medalla de bronze, junt a William Anderson, Frederick McCarthy i William Morton, en la prova de persecució per equips. També va prendre part en la cursa dels 5000 metres i dels 20 km sent eliminat en la primera ronda. En la cursa de les 660 iardes quedà eliminat en semifinals, després d'haver passat la ronda preliminar en vèncer la seva sèrie i en els 100 km finalitzà en una meritòria sisena posició final.

## Referències

* ↑ «Olympedia – Walt Andrews». [Consulta: 22 octubre 2023].

## Enllaços externs

* Fitxa de Walter Andrews a sitiodeciclismo.net
# Gordon Balfour

Gordon Bruce Balfour (Toronto, Ontario, 25 de desembre de 1882 – Toronto, 31 de juliol de 1949) va ser un remer canadenc que va competir a començaments del segle xx.
El 1908 va prendre part en els Jocs Olímpics de Londres, on guanyà dues medalles de bronze del programa de rem: el quatre sense timoner i el vuit amb timoner.
Balfour es graduà en dret a la Universitat de York el 1909 i posteriorment serví a la Canadian Field Artillery durant la Primera Guerra Mundial.

## Referències

* 1 2 «Gordon Balfour Olympic Results». sports-reference.com. Arxivat de l'original el 1 de febrer 2014. [Consulta: 5 desembre 2015].
# Douglas Kertland

Douglas Edwin Kertland (Toronto, Ontario, 23 de novembre de 1887 – 4 de març de 1982) va ser un remer canadenc que va competir a començaments del segle xx. Posteriorment fou un arquitecte que dissenyà nombrosos edificis al Canadà i que fou president del Royal Architectural Institute of Canada (RAIC).
El 1908 va prendre part en els Jocs Olímpics de Londres, on guanyà la medalla de bronze en la competició del vuit amb timoner del programa de rem.
Durant la Primera Guerra Mundial va lluitar al Batalló 126. Posteriorment va estudiar arquitectura a Anglaterra abans de tornar a Toronto, on treballà a les ordres de John M. Lyle. El 1926 es va establir pel seu compte, amb un estudi a Toronto. Fou l'encarregat de dissenyar nombrosos habitatges al barri de Rosedale, hospitals, bancs, així com edificis d'oficines. Entre 1956 i 1958 fou el president del RAIC.

## Referències

* 1 2 «Douglas Kertland Olympic Results». sports-reference.com. Arxivat de l'original el 11 de novembre 2012. [Consulta: 6 desembre 2015].
* ↑ Brief biography of Douglas Kertland
# Charles Riddy

Charles Riddy (Toronto, 3 de març de 1885 - ?) va ser un remer canadenc que va competir a començaments dels segle xx.
El 1908 va prendre part en els Jocs Olímpics de Londres, on guanyà dues medalles de bronze del programa de rem: el quatre sense timoner i el vuit amb timoner.
Quatre anys més tard disputà la prova de vuit amb timoner als Jocs d'Estocolm, però no aconseguí medalla.

## Referències

* 1 2 «Charles Riddy Olympic Results». sports-reference.com. Arxivat de l'original el 17 d'abril 2020. [Consulta: 5 desembre 2015].
# Con Walsh

Cornelius Edward «Con» Walsh (Carriganimma, Cork, Irlanda, 24 d'abril de 1885 – Seattle, Washington, 7 de desembre de 1961) va ser un atleta irlandès de naixement, però canadenc d'adopció que va competir al primer quart del segle xx i que es dedicà principalment al llançament de martell.
Va prendre part en els Jocs Olímpics d'Estiu de 1908 va prendre part en els de Londres, on guanyà la medalla de bronze en la prova del llançament de martell, en quedar rere els estatunidencs John Flanagan i Matt McGrath. Walsh havia jugat abans a futbol gaèlic amb el Cork.
Walsh fou membre de l'Irish American Athletic Club i el New York Athletic Club. Va formar part d'un grup de llançadors de pes irlandesos coneguts com a "Irish Whales."
El 1910 va establir un nou rècord del món de llançament de pes de 56 lliures, superant el rècord que tenia Pat McDonald.

## Referències}

* ↑ «Irish-born Medal Winners in the early Olympic Games». Arxivat de l'original el 2012-09-08. [Consulta: 1r abril 2016].
* ↑ When Ireland had its field day Dave Hannigan The Sunday Times, 15 d'agost de 2004
* ↑ «Con Walsh Olympic Results». sports-reference.com. Arxivat de l'original el 11 de novembre 2012. [Consulta: 1r abril 2016].
* ↑ New York Times, 21-07-1907.
* ↑ New York Times, 11-09-1910.
* ↑ New York Times, 18-09-1910.

## Enllaços externs

* Winged Fist Organization